दो महीने से चल रहे विरोध-प्रदर्शन की वजह से सांसद, विधायक सहित राजनैतिक पार्टियों के नेता अपने दौरे-कार्यक्रम रद्द कर जनता का सामान करने से बच रहे हैं। जब से आंदोलन शुरू हुआ है, तब से मुरैना-श्योपुर सांसद अनूप मिश्रा मुरैना नहीं आए। दौरे तो छोड़िए, भाजपा के कई बड़े आयोजन में उन्हें मुख्य अतिथि के रूप में आना था, लेकिन विरोध की सूचना के बाद उन्होंने अपना दौरे रद्द कर दिए। इसलिए अब सामान्य व पिछड़ा वर्ग के लोगों ने उन्हें लापता बताकर शहर में पम्फलेट्स चिपका दिए हैं।